Endoszkópos Asszisztensi Szekció beszámolója!

Tisztelt Magyar Gasztroenterológiai Társaság Elnöksége!

Az asszisztensi szekció az elmúlt két évben sajnos igen inaktív állapotba került. A kialakult egészségügyi helyzet miatt igen nehéz volt motiválni a kolléganőket. Az online továbbképzésre a vezetőség felmérése után nemet mondtunk. Kisebb online továbbképzés a különböző egyetemek szervezésében történt, e rendezvényeken minimális létszámmal vettek részt kolléganők. Kötelező továbbképzés Budapesten a Honvéd Kórház szervezésében történt Micskó Éva kolléganő koordinálásával, tudomásom szerint jelentős részvételi számmal. Idén májusban is sor kerül a pontszerző továbbképzés megtartására

2022 februárban a SE szakképző iskolájában elindult közel 50 fővel az endoszkópos szakasszisztensi képzés. A szakmai tárgyak oktatói gasztroenterológus szakorvosok, akik korábban is oktattak ilyen fórumon és tapasztalattal rendelkeznek illetve az asszisztensi vezetőség néhány tagja, akik szintén a korábbi oktatások résztvevői voltak.

Az idei Siófoki nagygyűlésre nagy az érdeklődés az asszisztensek részéről. A szakmai programban felkért előadók is vannak, olyanok, akik már korábban is aktív résztvevői voltak az asszisztensi szekció működésének. Az idén először IBD –s betegekkel foglalkozó kolléganők is aktív résztvevői lesznek a szakmai programnak. A választásokat az asszisztensi szekció vezetősége 2023-ra halasztotta, hogy a sorainkat rendezni tudjuk. A Prónay díj idei díjazottja a szavazatok alapján Kabai Annamária kolléganőnk Karcagról. Remélem a következő alkalommal, sokkal aktívabb tevékenységről tudok számot adni.

2022.04.17.

 Paulovicsné Kiss Melinda

 Endoszkópos Asszisztensi Szekció

 Elnök